তেওঁ লগতে কয়, “ ধীৰাজ চাহুৰ জ্যেষ্ঠ ভাতৃ গোপাল চাহু বহু বছৰ ধৰি ঝাৰখণ্ড কংগ্ৰেছৰ কোষাধ্যক্ষ হিচাপে কাম কৰি আহিছে। কিন্তু আমি ধাৰণা কৰো যে ধীৰাজ হৈছে কংগ্ৰেছ দলৰ অনানুষ্ঠানিক কোষাধ্যক্ষ। গতিকে জব্দ কৰা ধনৰাশি কংগ্ৰেছৰ ক ’ লা ধনৰ এক ক্ষুদ্ৰ অংশহে। সেইবাবেই আমি দাবী জনাইছো যে এই সমগ্ৰ বিষয়টো ইডি আৰু চিবিআইয়ে তদন্ত কৰক। এই ধনৰ লিংক কংগ্ৰেছ হাইকমাণ্ডলৈকে আছে নে নাই সেয়া জানিব লাগিব।" আনহাতে কংগ্ৰেছে কয় যে ধীৰাজ চাহুৰ ব্যৱসায়ৰ লগত তেওঁলোকৰ কোনো সম্পৰ্ক নাই। দলৰ মুখপাত্ৰ জয়ৰাম ৰমেশে ছ ’ চিয়েল মিডিয়াত কয়, 'এই নগদ ধনৰ উদ্ধাৰ সম্পৰ্কে ধীৰাজ চাহুৱেহে ক ’ ব পাৰিব আৰু তেওঁ স্পষ্টকৈ এই বিষয়ে কোৱা উচিত। আয়কৰ বিভাগৰ বিষয়াসকলেও কোন স্থানৰ পৰা কেনেকৈ কি অৱস্থাত ইমান বৃহৎ পৰিমাণৰ নগদ ধন উদ্ধাৰ কৰিছে সেয়াও ৰাজহুৱা কৰা উচিত। ’ এই অভিযানত বিপুল পৰিমাণৰ নগদ ধন উদ্ধাৰ হোৱাৰ পিছত বিজেপিয়ে আগ্ৰাসী যেন লাগিলেও কংগ্ৰেছ যেন প্ৰতিৰক্ষামূলক দিশত আগবাঢ়িছে। কাৰণ চাহু পৰিয়ালৰ সৈতে দলটোৰ সম্পৰ্ক অতি পুৰণি আৰু সেই সম্পৰ্কৰ বিষয়ে সকলোৱেই অৱগত। চাহু পৰিয়াল আৰু কংগ্ৰেছৰ সম্পৰ্ক সুৰা ব্যৱসায়ত প্ৰৱেশ কৰা পৰিয়ালটোৰ প্ৰথমজন ব্যক্তি ৰায় চাহেব বলদেৱ চাহু আছিল কংগ্ৰেছৰ প্ৰচণ্ড সমৰ্থক। দেশৰ প্ৰথম ৰাষ্ট্ৰপতি ড০ ৰাজেন্দ্ৰ প্ৰসাদ আৰু প্ৰধানমন্ত্ৰী ইন্দিৰা গান্ধীকে ধৰি বহু বিশিষ্ট কংগ্ৰেছ নেতাই চাহু পৰিয়ালৰ আতিথ্য লাভ কৰিছে।